stanford-oval/wikipedia huggingface dataset:
Hans Kutter
Aiheesta muualla

Hans Kutterin elämäkerta Kansallisbiografiassa
Helge Nylund

Helge Johannes Nylund (1. maaliskuuta 1930 – 2013) oli suomalainen kuulantyöntäjä. Hän edusti aktiiviurallaan IK Kronania. Hän oli pituudeltaan 185 cm.
Nylund voitti kuulantyönnön Suomen-mestaruuden Jyväskylässä 1950 tuloksella 14,76. Hän kilpaili kahdesti aikuisten maaottelussa sijoittuen parhaimmillaan toiseksi Turussa 1950. Hän työnsi ennätyksensä 14,97 Vaasassa elokuussa 1954.
Dunia

Dunia voi tarkoittaa seuraavia:
Dunia (kieli), Ed Robertsonin kehittämä keinotekoinen kieli
Dunia Engine, Kirmaan Aboobakerin kehittämä pelimoottori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dunia”, voi hakea sivunnimihaulla, laajalla sivunnimihaulla tai tekstihaulla.
Deokgyen asema

| Deokgyen asema 덕계역 德溪驛 |
| --- | --- |

 Soulin metro 
Perustiedot
Metrolinjat:   1 
Sijainti:  37°49′08″N, 127°03′23″E
Osoite:  209-5 Deokgye-dong, 317 Godeongno 139 Bongil, Yangju-si, Gyeonggi-do
Paikkakunta:  Yangju
Avattu:  28. joulukuuta 2007
Käyttäjiä (ark.):  4 347
Rakenne
Tyyppi:  maanpäällinen
Laituriraiteita:  2
Deokgyen asema (kor. 덕계역, hanja 德溪驛, engl. Deokgye Station) on metroasema Yangjussa, Etelä-Koreassa. Asema avattiin 28. joulukuuta 2007 ja sen kautta kulkee Soulin metron linja 1.
Laiturit

Laiturilta 1: Ganeung / Soulin asema / Incheon
Laiturilta 2: Soyosan / Dongducheon
Uloskäynnit

Uloskäynti 1: Deokgyen yläaste, Toksan-ala-aste, Tokkye-ala-aste, Deokgyen lukio, Deokgyen suojelukeskus
Uloskäynti 2: Dodoon-ala-aste
Valokuvia

Asemalaituri
Aseman kyltti
Aiheesta muualla

Wikimedia Commonsissa on kuvia tai muita tiedostoja aiheesta .
| 0 | 1 | 2 |
| --- | --- | --- |
| Edeltävä asema: Deokjeong Soyosaniin päin |  Linja 1 | Seuraava asema: Yangju Incheoniin päin |
Hans Biskop

Hans Biskop (noin 1684 Kruunupyy – 1760 Kruunupyy) oli suomalainen Ruotsissa vaikuttanut kirkonrakentaja. Hänen nimensä esiintyy myös muodossa Hans Gabrielsson Biskop tai Johannes Beskopp.
Hans Biskopin isä oli puuseppä ja rakennusmestari Gabriel Hansson Biskop mutta juuri muuta ei hänen taustastaan tiedetä. Biskop pakeni isonvihan aikana venäläisiä Pohjanmaalta Ruotsiin Napuen taistelun jälkeen vuonna 1714. Biskop asui Ruotsissa vuoteen 1753 saakka jolloin hän palasi Suomeen. Kirkonrakentajana Biskop vaikutti Pohjois-Ruotsissa.
Hans Biskopin rakennustöitä

Venäläisten 1721 tuhoaman Ytterlännäsin kirkon jälleenrakennus ja uuden kellotapulin rakennus. 1720-luvulla
Venäläisten 1721 tuhoaman Härnösandin kirkon jälleenrakennus ja väliaikaisen kellotapulin rakennus. 1721–1722
Härnösandin raatihuoneen kellotorni. 1727
Venäläisten 1720 polttaman Uumajan kirkon jälleenrakennus. 1730 (kirkko paloi jouluaattona 1887)
Lyckselen vanha kirkko. 1734, purettu 1880, Biskopin rakentaman kirkon jäljitelmä rakennettiin 1973 Lyckseleen.
Matarengin kirkko. 1735–1737
Ylitornion Hietaniemen kirkko. 1744–1747. Kirkko paloi 26. syyskuuta 2023
Adolf Fredrikin kappeli Karungissa. 1744–1745
Hans Biskop oli myös taitava koristeveistäjä, hän teki Matarengin kirkkoon myös muun muassa saarnastuolin ja kuoriaidan sekä sen pyramidinmuotoiset pylväät.
Käännös suomeksi
Gôh-Djibouan piirikunta

| Gôh-Djiboua |
| --- | --- |

 Sijainti
Valtio:   Norsunluurannikko
Perustettu:  2011
Hallinto:  
 – hallinnollinen keskus:  Gagnoa
Väkiluku (2014):  1 605 286
Gôh-Djibouan piirikunta (ransk. District du Gôh-Djiboua) on yksi Norsunluurannikon piirikunnista, joka sijaitsee maan lounaisosassa. Piirikunnan pääkaupunki on Gagnoa. Vuonna 2014 piirikunnan väkiluvuksi mitattiin 1 605 286.
Synty

Gôh-Djibouan piirikunta syntyi vuonna 2011 Norsunluurannikon osa-alueiden hallinnollisessa uudelleenjärjestelyssä. Piirikunta muodostettiin yhdistämällä Sud-Bandaman ja Fromagerin alueet lukuun ottamatta Frescoa.tarvitaan parempi lähde
Dunja Mijatović

Dunja Mijatović
Dunja Mijatović (s. 8. syyskuuta 1964 Sarajevo) on bosnialainen ihmisoikeusvaikuttaja.
Mijatović valmistui vuonna 1987 Sarajevon yliopistosta. Myöhemmin hän opiskeli Bolognan yliopistossa ja London School of Economicsissa. Hän on ammattiurallaan keskittynyt varsinkin työhön sananvapauden hyväksi. Mijatović toimi vuosina 2005–2007 Euroopan neuvoston kriisiaikojen ilmaisun- ja tiedotuksenvapauden asiantuntijoiden ryhmän ja vuosina 2007–2010 Euroopan sääntelyelinten ohjelman johtajana. Vuosina 2001–2010 hän johti Bosnia-Hertsegovinan sähköisen viestinnän sääntelyelintä. Vuosina 2010–2017 hän oli Euroopan turvallisuus- ja yhteistyöjärjestön tiedotuksenvapausedustaja.
Mijatović valittiin 24. tammikuuta 2018 Euroopan neuvoston ihmisoikeusvaltuutetuksi 107:lla äänellä 229:sta. Hän astui 1. huhtikuuta 2018 virkaan kuusivuotiskaudelle. Häntä edelsi tehtävissä Nils Muižnieks. Komissaarina Mijatović on työskennellyt muun muassa ilmaisunvapauden, toimittajien turvallisuuden, ihmisoikeusaktivistien suojelun sekä siirtolaisten ja pakolaisten oikeuksien hyväksi. Hän on ollut aktiivinen syrjinnän ja vihapuheen vastaisessa työssä. Mijatović on keskittynyt myös naisten, lasten ja haavoittuvaisten ryhmien kohtaamien ihmisoikeushaasteiden ratkaisuun varsinkin konfliktin ja pakolaisuuden oloissa. Lisäksi hän on työskennellyt Ukrainan sodan ihmisoikeusseurausten parissa.
Mijatović vaati 6. heinäkuuta 2023 Iltalehden toimittaja Ida Erämaahan kohdistuneen uhkailun tutkintaa ja tuomitsemista. Hän piti toimittajaan kohdistettua ja uhkauksiin johtanutta kampanjaa vakavana. Joulukuussa 2023 Mijatović ilmaisi huolensa pakolaisten ja turvapaikanhakijoiden oikeuksista Suomen itärajan tilapäisen sulkemisen yhteydessä sisäministeri Mari Rantaselle osoittamassa kirjeessään.
Gypsy Heart Tour

Gypsy Heart Tour (tunnettu myös nimellä Corazón Gitano Tour) on yhdysvaltalaisen laulaja-näyttelijä Miley Cyrusin kolmas kiertue. Se mainosti hänen studioalbumiaan Can’t Be Tamed. Kiertue alkoi 29. huhtikuuta 2011 Ecuadorin Quitosta ja päättyi kahdenkymmenen esityksen jälkeen 2. heinäkuuta 2011 Perthiin, Australiaan. Kiertue oli Cyrusin ensimmäinen, jossa hän vieraili kyseisissä maissa.
Tausta

Kiertueesta ilmoitettiin 21. maaliskuuta 2011, kun Cyrus vieraili Saturday Night Live -televisio-ohjelmassa. OK!-lehden haastattelussa Cyrus kertoi, ettei ole tuomassa kiertuetta Yhdysvaltoihin, koska tuntee esiintymisen siellä epämukavaksi.
Cyrus kertoi ennakkoon, ettei kiertue olisi samanlainen kuin hänen aikaisemmat kiertueensa. Hänen mukaansa edellinen kiertue Wonder World Tour keskittyi enemmän teatraalisiin asioihin ja asuvaihdoksiin. Uudella kiertueella Cyrus halusi näyttää vakavuutensa musiikin suhteen ja esitellä yleisölle itsestään sellaisen puolen, jota ei näe televisiosta. Cyrus kertoi, että kiertue sisältäisi akustisia esityksiä ja kappaletoiveita yleisöltä.
Lämmittelijät

Nicole Pillman (Peru)
Lasso (Venezuela)
Riva (Kolumbia)
Sam Concepcion (Filippiinit)
Elmo Magalona (Filippiinit)
Michael Paynter (Australia)
Kappalelista

”Liberty Walk”
”Party in the U.S.A.”
”Kicking and Screaming”
”Robot”
Joan Jett -sekoitus: ”I Love Rock ’n’ Roll” – ”Cherry Bomb” – ”Bad Reputation”
”Every Rose Has Its Thorn”
”Obsessed”
”Forgiveness and Love”
”Fly on the Wall”
”7 Things”
”Scars”
”Smells Like Teen Spirit”
”Can’t Be Tamed”
”Landslide”
”Take Me Along”
”Two More Lonely People”
”The Climb”
”See You Again”
”My Heart Beats for Love”
”Who Owns My Heart”
Lähteet:
Kiertueaikataulu

| Päivä | Kaupunki | Maa | Tapahtumapaikka |  |
| --- | --- | --- | --- | --- |

Etelä-Amerikka 

| 29. huhtikuuta 2011 | Quito | Ecuador | Estadio Olímpico Atahualpa |  |
| 1. toukokuuta 2011 | Lima | Peru | Explanada del Monumental |  |
| 4. toukokuuta 2011 | Santiago | Chile | Estadio Nacional Julio Martínez Prádanos |  |
| 6. toukokuuta 2011 | Buenos Aires | Argentiina | River Plate Stadium |  |
| 10. toukokuuta 2011 | Asunción | Paraguay | Hipódromo de Asunción |  |
| 13. toukokuuta 2011 | Rio de Janeiro | Brasilia | HSBC Arena |  |
| 14. toukokuuta 2011 | São Paulo | Brasilia | Arena Anhembi |  |
| 17. toukokuuta 2011 | Caracas | Venezuela | Estadio de Fútbol Universidad Simón Bolívar |  |
| 19. toukokuuta 2011 | Bogotá | Kolumbia | Simon Bolivar Park |  |

Pohjois- ja Keski-Amerikka

| 21. toukokuuta 2011 | San José | Costa Rica | Estadio Ricardo Saprissa Aymá |  |
| 24. toukokuuta 2011 | Panamá | Panama | Figali Convention Center |  |
| 26. toukokuuta 2011 | México | Meksiko | Foro Sol |  |

Aasia

| 17. kesäkuuta 2011 | Pasay | Filippiinit | SM Mall of Asia Concert Grounds |  |

Australia

| 21. kesäkuuta 2011 | Brisbane | Australia | Brisbane Entertainment Centre |  |
| 23. kesäkuuta 2011 | Melbourne | Australia | Rod Laver Arena |  |
| 24. kesäkuuta 2011 | Melbourne | Australia | Rod Laver Arena |  |
| 26. kesäkuuta 2011 | Sydney | Australia | Acer Arena |  |
| 27. kesäkuuta 2011 | Sydney | Australia | Acer Arena |  |
| 29. kesäkuuta 2011 | Adelaide | Australia | Adelaide Entertainment Centre |  |
| 2. heinäkuuta 2011 | Perth | Australia | Burswood Dome |  |
Kiertueaikataulu > Lippukassan tulot

| Areena/Halli | Kaupunki | Lippujen myyntimäärä / saatavuus | Kokonaistulot (dollareina) |
| --- | --- | --- | --- |
| Estadio de Fútbol Universidad Simón Bolívar | Caracas | 5 087 / 6 200 (82 %) | $1 828 950  |
| Brisbane Entertainment Centre | Brisbane | 11 293 / 11 293 (100 %) | $1 016 120  |
| Rod Laver Arena | Melbourne | 25 109 / 25 109 (100 %) | $2 186 990  |
| Acer Arena | Sydney | 26 839 / 26 839 (100 %) | $2 485 360  |
| Adelaide Entertainment Centre | Adelaide | 8 374 / 8 374 (100 %) | $765 677  |
| Burswood Dome | Perth | 15 601 / 15 601 (100 %) | $1 359 070  |
| Lopullinen summa | Lopullinen summa | 92 303 / 93 416 (99 %) | $9 642 167 |
Kuvia konserttikiertueelta

Liberty Walk
Liberty Walk
Liberty Walk
Party in the U.S.A.
Party in the U.S.A.
Kicking and Screaming
Robot
Robot
Cherry Bomb
Every Rose Has It's Thorn
Obsessed
Forgiveness and Love
Forgiveness and love
7 Things
Scars
Smells Like Teen Spirit
Can’t Be Tamed
Can’t Be Tamed
Landslide
Landslide
Two More Lonely People
Take Me Along
The Driveway
7 Things
Take Me Along
The Climb
See You Again
My Heart Beats For Love
My Heart Beats For Love
Who Owns My Heart
Aiheesta muualla

Kuvia tai muita tiedostoja aiheesta Gypsy Heart Tour Wikimedia Commonsissa
Cyrus esittämässä kappaletta ”Liberty Walk” Sydneyssä, Australiassa.
Cyrus esiintymässä Gypsy Heart Tour -kiertueella Rio de Janeirossa.
Cyrus esiintymässä Gypsy Heart Tour -kiertueella Rio de Janeirossa.
Gregory House

| Gregory "Greg" House |
| --- | --- |

Luoja(t):  David Shore
Näyttelijä(t):  Hugh Laurie
Ensi- esiintyminen:  House -televisiosarjan jakso "Pilot"
Henkilötiedot
Ikä:  45-53
Asuinpaikka:  Princeton, New Jersey
Suhteet
Muut sukulaiset:  John House (isä) Blythe House (äiti)
Infobox OKVirheellinen NIMI-arvo: 
Gregory ”Greg” House on David Shoren luoma ja Hugh Laurien näyttelemä kuvitteellinen lääkäri yhdysvaltalaisessa televisiosarjassa House. Hän on lääketieteellinen nero, joka on erikoistunut tartuntatauteihin ja munuaisia tutkivaan nefrologiaan. House johtaa diagnostiikkaosastoa kuvitteellisessa Princeton-Plainsboron opetussairaalassa.
Yleistä

House on omalaatuinen sekä suorasanainen persoona, jonka erikoinen lähestymistapa potilastapauksiin aiheuttaa Housen ja hänen kollegoidensa välillä paljon erimielisyyksiä. Hahmo on saanut paljon vaikutteita kuvitteellisesta salapoliisista Sherlock Holmesista.
House joutuu käyttämään kävelykeppiä, sillä hän kärsii väärin diagnosoidun valtimotukoksen aiheuttamasta jalan lihasten rappeutumasta ja on jatkuvan kroonisen kivun vuoksi riippuvainen Vicodin-särkylääkkeestä. Hahmon inspiraatiolähde Sherlock Holmes on puolestaan riippuvainen kokaiinista. Vicodinin lisäksi House on käyttänyt ketamiinia, metadonia, ilokaasua ja kärsinyt alkoholismista.
House on musiikillisesti lahjakas ja osaa soittaa muun muassa pianoa ja kitaraa. Hänen muita harrastuksiaan ovat ruoanlaitto, perunatykit ja videopelien pelaaminen, useimmiten työajalla. Vapaa-aikansa hän viettää useimmiten ainoan oikean ystävänsä, James Wilsonin kanssa. Housella on ollut myös lemmikkirotta, Steve McQueen, jonka  hän pyydysti entisen kihlatunsa Stacyn ullakolta. Steve menehtyy myöhemmin Housen kokeillessa potilaalle tarkoitettua hoitomenetelmää tähän.
House opiskeli lääketiedettä Johns Hopkinsin yliopistossa.
Persoonallisuus

Useimpien sarjan hahmojen mielestä House on ärsyttävä sarkastisine huomautuksineen ja suorasukaisine puheineen. House osaa aiheuttaa kommenteillaan päänvaivaa sekä omalle tiimilleen, Wilsonille ja pomolleen Lisa Cuddylle. Housen äkäisyys on selitetty sillä että hän yrittää purkaa jalastaan aiheutuvaa kipua muihin. Jalan toivuttua väliaikaisesti House muuttui pirteämmäksi ja muistutti luonteeltaan enemmän aikaa ennen jalkaan tullutta tukosta. Jouduttuaan luopumaan Vicodinista vieroituksen vuoksi, House muuttui entistä äkäisemmäksi ja meni loukkaavaksi jopa henkilökohtaisella tasolla. Cuddy on todennut, että House pystyy toimimaan ja työskentelemään paremmin ollessaan lääkityksen alainen vaikka Wilsonin mielestä hänen täytyisi pyrkiä aineista eroon.
Sarjan kuudennella tuotantokaudella House on psykiatrisessa hoidossa, jossa hänen lääkärinsä kuvailee häntä lievästi narsistiseksi. Wilson on kerran myöntänyt Housen olevan sosiopaattinen, mutta harvoin sadistinen. Vaikka House onkin epäseurallinen ja ulkopuolisten mielestä melkeinpä ihmisvihaaja, häntä arvostetaan ja kunnioitetaan lääkärien keskuudessa.
Kunnianosoitukset ja palkinnot

Hahmon näyttelijä Hugh Laurie on voittanut roolistaan useita palkintoja, mukaan lukien kaksi Golden Globe -palkintoa parhaasta miespääosasta draamasarjassa ja SAG-palkinnon parhaana miesnäyttelijänä draamasarjassa. Laurie oli myös Primetime Emmy -ehdokkaana vuosina 2005, 2007, 2008, 2009 ja 2010.[lähde? ] TV Guide -lehti on puolestaan valinnut Gregory Housen kaikkien aikojen parhaaksi televisiohahmoksi.[lähde? ]
Elina Linna

Elina Linna (2007)
Kaarina Elina Linna (s. 8. helmikuuta 1947) on ruotsinsuomalainen vasemmistopuolueen poliitikko. Hän aloitti valtiopäivillä vuonna 2002 ja pääsi toiselle kaudelleen 2006. Hän ei ollut enää ehdolla valtiopäivävaaleissa 2010.
Linna valittiin Södermanlandin läänistä.
Edward James Roye

| Edward James Roye |
| --- | --- |

Liberian 5. presidentti
 3. tammikuuta 1870 – 26. lokakuuta 1871  
Varapresidentti:  James Skivring Smith
Edeltäjä:  James Spriggs Payne
Seuraaja:  James Skivring Smith
Henkilötiedot
Syntynyt: 3. helmikuuta 1815 Newark, Ohio, Yhdysvallat
Kuollut: 11. helmikuuta 1872 (57 vuotta) Monrovia, Liberia
Tiedot
Puolue:  True Whig Party
Edward James Roye (3. helmikuuta 1815 – 11. helmikuuta 1872) oli Liberian 5. presidenttinä vuodesta 1870 hänen vuoden 1871 kukistamisen jälkeen. Hän oli ensimmäinen täysin mustaihoinen henkilö, josta tuli Liberian presidentti.
Royen vanhemmat olivat igbojen etniseen ryhmään kuuluvia, jotka olivat kotoisin nykypäivän Nigerian alueelta.
Elina Mankki

Elina Mankki (s. 18. tammikuuta 2002) on suomalainen jalkapalloilija, pelipaikaltaan hyökkääjä. Hän siirtyi kaudeksi 2021 Kansallisessa liigassa pelaavaan Tikkurilan Palloseuraan. Hän pelasi ensimmäisen liigaottelunsa huhtikuussa 2021 Pallokerho-35:tä vastaan tultuaan ottelun lopussa vaihdosta kentälle ja teki saman tien ensimmäisen ja kauden ainoan liigamaalinsa. Hän pelasi kauden aikana kahdeksan liigaottelua ja saavutti SM-hopeaa. Hän edustaa kaudella 2022 PK-35 Vantaata. Mankin kasvattajaseura on Valkealan Kajo.
Mankki on pelannut Suomen juniorimaajoukkueissa.
Gregory Hines

| Gregory Hines |
| --- | --- |
 Gregory Hines vuonna 1993.
Henkilötiedot
Koko nimi:  Gregory Oliver Hines
Syntynyt: 14. helmikuuta 1946 New York City, New York
Kuollut: 9. elokuuta 2003 (57 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä, tanssija ja koreografi
Aiheesta muualla
IMDb
Elonet
Gregory Oliver Hines (14. helmikuuta 1946 New York City, New York – 9. elokuuta 2003 Los Angeles, Kalifornia) oli yhdysvaltalainen näyttelijä, tanssija ja koreografi. Hänet tunnetaan muun muassa elokuvista Cotton Club ja Haku päällä sekä televisiosarjasta Will & Grace.
Palkinnot

Hines palkittiin uransa aikana ja oli ehdolla useisiin eri palkintoihin, esimerkiksi Tony-palkinnolla vuonna 1992, Daytime Emmy -palkinnolla vuonna 1999 ja useilla Image Award -palkinnoilla.
Yksityiselämä

Hines oli kaksi kertaa naimisissa. Ensimmäinen avioliitto Patricia Panellan kanssa päättyi vuonna 1981 ja toinen Pamela Koslowin kanssa vuonna 2000. Hänellä on kolme lasta. Gregory Hines kuoli maksasyöpään 57-vuotiaana.
Aiheesta muualla

Gregory Hines Imdb:ssä
Hill, Constance Valis: Biography of Gregory Hines The New York Public Library. Viitattu 23.8.2023. (englanniksi)
Gammalsvenska

| Gammalsvenska |
| --- | --- |
Oma nimi:  Gammölsvänsk
Tiedot
Alue:  Gammalsvenskby
Puhujia:  10 (2014)
Kielitieteellinen luokitus
Kielikunta:  Indoeurooppalaiset kielet
Kieliryhmä:  Germaaniset kielet
 Ohje 
Gammalsvenska on ukrainalaisessa Gammalsvenskbyn kylässä puhuttava ruotsin kielen murre.
Ruotsin kieli saapui Ukrainaan 1780-luvulla, kun Katariina Suuri pakkosiirsi noin tuhat ruotsinkielistä henkilöä Hiidenmaalta (ruots. Dagö), nykyisestä Virosta, Ukrainaan. Perille asti selvisi noin puolet ja nämä pitivät kiinni ruotsin kielestä sekä luterilaisesta uskostaan. Murre on levinnyt Ukrainan ulkopuolelle 1920-luvulla, kun Ukrainasta paettiin nälänhätää. Gammalsvenskan puhujat pakenivat suurimmaksi osaksi joko Ruotsiin tai Kanadaan.
Vuonna 2014 murteella arvioitiin olevan vain 10 puhujaa.
Esimerkkejä sanastosta:
| 0 | 1 | 2 | 3 | 4 |
| --- | --- | --- | --- | --- |
| Gammalsvenska | Pattana | Himmäl | Knjüt | Stövla |
| Ruotsi | Ankor | Himmel | Knut | Stövlar |
| Suomi | Ankat | Taivas | Solmu | Saappaat |
Elina Mattila

Elina Mattila Jyväskylän Kalevan kisoissa vuonna 2018.
Elina Irmeli Mattila (s. 7. syyskuuta 1989 Turku) on suomalainen kiekonheittäjä. Kalevan kisoissa hän on saavuttanut kiekonheitossa pronssia 2010 ja 2013. Hänen kiekonheittoennätyksensä on Kajaanin Kalevan kisoissa 2010 heitetty 52,89 m. Hän edustaa Turun Urheiluliittoa. Vuosina 2003–2019 häntä valmensi Raimo Mäkinen.
Hans Berndtson

Hans Fredrik Berndtson (22. toukokuuta 1893 Helsinki – 24. huhtikuuta 1950) oli suomalainen ruotsin kielellä kirjoittanut runoilija.
Teoksia

Altarljusen.    Schildt, Helsingfors 1921
Elina Mead

Elina Mead (s. 1959) on suomalainen kirjailija, kielenkääntäjä ja kulttuurihistorioitsija.  Hänen esikoisteoksenaan ilmestyi Sanasadon kustantama romaani Vihreä leski ja huutolaispoika, jonka julkistamistilaisuus järjestettiin 10. lokakuuta 2014. Teos keskittyy Joel Lehtosen nuoruuteen; Lehtonen oli henkilönä kiehtonut kirjailijaa vuodesta 1977, jolloin Pekka Tarkka teki hänestä väitöskirjansa. Meadin romaania seurasi saman kustantamon kustantama novellikokoelma Hallanvaara (2016).
Mead käänsi suomeksi Chelsea Handlerin teoksen Elämäni vaakatasossa (2014; engl. My Horisontal Life).
Hans Binder

| Hans Binder |
| --- | --- |
 Hans Binder ajaa vuoden 1977  Argentiinan osakilpailussa.
Henkilötiedot
Kansalaisuus:   Itävalta
Formula 1 -ura
Aktiivivuodet:  1976–1978
Talli(t):  Ensign, Wolf, Surtees, ATS
Kilpailuja:  15 (13 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Itävallan Grand Prix 1976
Viimeinen kilpailu:  Itävallan Grand Prix 1978
Hans Binder (s. 12. kesäkuuta 1948 Zell am Ziller, Innsbruck) on itävaltalainen entinen Formula 1 -kuljettaja, joka kilpaili Ensign-, Wolf-, Surtees- ja ATS-talleissa.
Hän voitti Euroopan Formula Ford -mestaruuden 1972 ja siirtyi Formula 2 -sarjaan vuonna 1976. Samana vuonna hän osallistui myös Itävallan ja Japanin Grand Prix'hin.  Vuonna 1977 hän siirtyi Surtees-talliin ja kilpaili myös kolme kertaa ATS-tallin autolla. Binder oli Hollannin GP:ssä kahdeksas, joka oli hänen uransa paras sijoitus. Hän palasi Surteesille ennen kauden loppua. Vuonna 1978 hän karsiutui kotikisastaan ATS:llä ja katosi sen jälkeen F1-näyttämöltä.
Hän on moottoriurheilija René Binderin setä.
Aiheesta muualla

http://www.statsf1.com/en/hans-binder.aspx
Helge Nielsen

| Helge Nielsen> Tanskan ympäristöministeri |
| --- | --- |
 Anker Jørgensenin II hallitus 13. helmikuuta 1975 – 26. tammikuuta 1977  
Edeltäjä:  Holger Hansen
Seuraaja:  Svend Jakobsen
 Anker Jørgensenin I hallitus 27. syyskuuta 1973 – 19. joulukuuta 1973  
Edeltäjä:  Jens Kampmann
Seuraaja:  Holger Hansen
Tanskan asuntoministeri
 Anker Jørgensenin II hallitus 13. helmikuuta 1975 – 26. tammikuuta 1977  
Edeltäjä:  Johan Philipsen
Seuraaja:  Svend Jakobsen
 Jens Otto Kragin III ja Anker Jørgensenin I hallitus 11. lokakuuta 1971 – 27. syyskuuta 1973  
Edeltäjä:  Aage Hastrup
Seuraaja:  Svend Jakobsen
Kansankäräjäedustaja
 1975–1977 1960–1973  
Henkilötiedot
Koko nimi:  Hans Karl Helge Nielsen
Syntynyt: 12. lokakuuta 1918 Kööpenhamina, Tanska
Kuollut: 11. joulukuuta 1991 (73 vuotta)
Tiedot
Puolue:  Sosiaalidemokraatit
Hans Karl Helge Nielsen (12. lokakuuta 1918 Kööpenhamina – 11. joulukuuta 1991) oli tanskalainen sosiaalidemokraattinen poliitikko. Hän istui kansankäräjillä 1960–1973 ja 1975–1977 sekä toimi Tanskan ympäristöministerinä 1973 ja 1975–1977 sekä asuntoministerinä 1971–1973 ja 1975–1977.
Aiheesta muualla

Helge Nielsen Tanskan kansankäräjien verkkosivuilla (tanskaksi)
Dracula (makeinen)

Dracula-makeisesta on tehty useita muunnelmia.
Dracula eli Dracula-pilleri on 1970-luvun puolivälissä lanseerattu väkevä salmiakkimakeinen, joka on lähtöisin Ruotsin Årjängistä. Se on Troll-Gott-nimisen pienyhtiön kehittämä tuote, joka on levinnyt kaikkiin Pohjoismaihin. Dracula-makeispussissa on huomiota herättävä kreivi Draculan kuva.
Jukka Annalan tietokirjassa Salmiakki (2001) Draculaa luonnehditaan ”kovien karamellien klassikoksi”. Dracula sai Suomen Salmiakkiyhdistyksen myöntämän Salmiakki-Finlandia-palkinnon vuonna 2002.
Helge Nyman

Helge Johannes Nyman (15. heinäkuuta 1910 Tammisaari – 21. tammikuuta 1998 Tammisaari) oli suomalainen teologi ja professori. Hän oli Åbo Akademin käytännöllisen teologian professori 1959–1974. Lundin yliopisto myönsi hänelle kunniatohtorin arvon 1969.
Julkaisuja

Den bidande tron hos Paavo Ruotsalainen , 1949 (väitöskirja)
Paavo Ruotsalaisen odottava usko, [suom. Mauno Mäkinen]. Edes, 1977 (lyhennelmä)
Kyrkotjänarens nattvardsgång i lutherskt gudtjänstliv, 1955
Ordinationslöfte och prästed i Sverige och Finland efter reformationen, 1959
Ordinationslöfte och pärsted, 1963
Stimulerande duster, 1995 (muistelmat)